הסכם רישיון למשתמש הקצה בתוכנה של EPSON

הודעה למשתמשים: יש לקרוא את ההסכם בעיון לפני התקנת המוצר הזה או שימוש בו. סעיפים 19-23 במסמך חלים על תושבי ארה"ב. סעיף 22 מכיל חובת בוררות שמגבילה את היכולת שלך לבקש סעד בבית משפט משופט או מחבר מושבעים, וויתור על הזכות שלך להשתתף בתביעות ייצוגיות או בבוררות ייצוגית במקרים של מחלוקות מסוימות. סעיף 22.7 כולל אפשרות "ויתור" למי שלא רוצה להיכלל בחובת הבוררות ולא לוותר על תביעות ייצוגיות. 

זהו הסכם חוקי (להלן: "ההסכם") בינך (אדם או ישות, להלן: "אתה" או כל גוף שני יחיד) לבין חברת Seiko Epson Corporation (כולל כל חברות הבת שלה, להלן: "Epson"), עבור התוכנות המצורפות, כולל כל המסמכים, הקושחה או העדכונים הקשורים אליהן (להלן ביחד: "התוכנה"). התוכנה ניתנת על ידי Epson וספקיה לשימוש רק עם הציוד ההיקפי הנלווה של Epson למחשבים (להלן: "החומרה של Epson"). לפני כל התקנה, העתקה או שימוש אחר בתוכנה צריך לקרוא ולאשר את תנאי ההסכם, כולל את מדיניות הפרטיות של Epson, המפורטת בסעיף 17.  כדי לאשר את ההסכם צריך ללחוץ על לחצן האישור ("אישור" או כל לחצן עם מלל המעיד על אישור) שבהמשך.  אם לא רוצים לאשר את תנאי ההסכם, אפשר ללחוץ על לחצן הסירוב ("יציאה", "ביטול" או כל לחצן עם מלל המעיד על סירוב) ולהחזיר את התוכנה, יחד עם האריזה וחומרי האריזה, ל-Epson או למקום שממנו היא נקנתה ולקבל החזר כספי מלא.

1.	הענקת רישיון.  Epson מעניקה לך רישיון מוגבל ולא בלעדי (א) להוריד, להתקין ולהשתמש בתוכנה לשימוש אישי ועסקי פנימי בכונן קשיח או בהתקן אחסון ממוחשב אחר, או במקרה של אפליקציה (הנקראת גם "תוכנה"), בסמארטפון, בטאבלט או במכשיר נייד אחר (להלן ביחד: "המכשיר"), בתנאי שהשימוש בתוכנה יעשה (א) רק במיקום אחד (למשל, בבית או במשרד), או במקרה של מכשיר נייד, במכשיר שבבעלותך או בשליטתך, וכן (ב) רק בקשר לחומרה של Epson שברשותך.  מותר לך לאפשר לאנשים אחרים המשתמשים בחומרה של Epson שמחוברת לרשת שלך להשתמש בתוכנה, בתנאי שתוודא שהם משתמשים בתוכנה רק בהתאם להסכם הזה.  אתה מסכים להיות אחראי ולשפות את Epson על כל נזק שייגרם כתוצאה משימוש כזה על ידי אותם משתמשים. מותר לך ליצור עותקים לגיבוי של התוכנה, במידת הצורך, בתנאי שהגיבוי יעשה רק כדי לתמוך בשימוש שלך בחומרה של Epson.

2.	 שדרוגים ועדכונים.  כל שדרוג, עדכון גרסה, שינוי גרסה או תוספת לתוכנה של Epson ייכללו במונח "תוכנה" שעליו חל ההסכם הזה.  אתה מאשר בזאת שהבנת של-Epson אין כל התחייבות לספק לך עדכונים לתוכנה (כפי שהמונח מוגדר להלן בסעיף 2). עם זאת, Epson עשויה, מעת לעת, להפיץ עדכונים לגרסת התוכנה, והתוכנה עשויה להתחבר אוטומטית לשרתים של Epson או של צד ג' דרך האינטרנט כדי לבדוק אם יש עדכונים לתוכנה, כגון תיקוני באגים, תיקונים, שדרוגים, תוספות או שיפורים לפונקציות, תוספים וגרסאות חדשות (להלן ביחד: "עדכונים"), והיא גם עשויה (א) לעדכן אוטומטית ואלקטרונית את גרסת התוכנה שנמצאת בשימוש במכשיר האישי שלך או (ב) לאפשר לך להוריד ידנית את העדכונים הרלוונטיים.  אם התקנת את EPSON Software Updater ואינך רוצה לאפשר ל-Epson לבדוק אם יש עדכונים לתוכנה, אפשר להסיר את EPSON Software Updater כדי להשבית את הפונקציה הזו.  אם תתקין את התוכנה ולא תשבית את בדיקת העדכונים האוטומטית, ככל שהדבר רלוונטי, אתה מאשר ומסכים בזאת לבקש ולקבל אוטומטית עדכונים מהשרתים של Epson או של צד ג', ושתנאי ההסכם הזה יחולו על אותם עדכונים.

3.	 זכויות והגבלות נוספות.  אתה מסכים לא לשנות, לערוך או לתרגם את התוכנה וגם לא לנסות להנדס לאחור, לפצח, לפרק או להשתמש בכל אמצעי אחר כדי לגלות את קוד המקור של התוכנה.  אסור לך להשכיר, להחכיר, להפיץ ולהשאיל את התוכנה לצד ג', או לשלב את התוכנה במוצר או בשירות למטרת רווח.  עם זאת, מותר לך להעביר את כל זכויות השימוש שלך בתוכנה לאדם אחר או לישות משפטית אחרת, בתנאי שהנמען גם מסכים לתנאי ההסכם הזה ושתעביר את כל התוכנה, כולל כל העותקים, העדכונים והגרסאות הקודמות, ואת החומרה של Epson לאותו אדם או לאותה ישות.  התוכנה ניתנת ברישיון כיחידה בודדת, ואי אפשר להפריד בין התוכניות השונות המרכיבות אותה לשימושים אחרים.  אתה גם מסכים לא להתקין את התוכנה בסביבה משותפת שיש אליה גישה דרך רשת ציבורית כמו האינטרנט או גישה אחרת על ידי אנשים מחוץ למיקום האחד שמוזכר בסעיף 1 לעיל.

4.	בעלות.  הזכאות, זכויות הבעלות וזכויות הקניין הרוחני שבתוכנה יישארו של Epson, לרבות ספקיה והמורשים מטעמה.  התוכנה מוגנת על ידי חוק זכויות היוצרים בארה"ב, חוקי זכויות היוצרים ביפן והסכמי זכויות יוצרים בינלאומיים, וכן חוקים והסכמי קניין רוחני אחרים.  זכויות הבעלות בתוכנה אינן עוברות אליך ורישיון זה אינו מהווה מכירה של אף זכות בתוכנה.  אתה מסכים גם שלא להסיר או לשנות אף זכות יוצרים, סימן מסחרי, סימן מסחרי רשום או הצהרה אחרת בדבר קניין רוחני בעותקים השונים של התוכנה.  Epson ו/או ספקיה והמורשים מטעמה שומרים לעצמם את כל הזכויות שאינן מוענקות כאן.  התוכנה גם עשויה להכיל תמונות, איורים, שרטוטים וצילומים (להלן: "חומרים"). זכויות היוצרים על אותם חומרים שייכות ל-Epson ו/או לספקיה ולמורשים מטעמה והן מוגנות על ידי חוקי זכויות יוצרים, אמנות והסכמים מקומיים ו/או בינלאומיים.  למען הסר ספק, (1) ניתן להשתמש בחומרים רק למטרות שאינן מסחריות; (2) ניתן לערוך, לשנות ולהעתיק את החומרים רק כפי שהתוכנה מאפשרת; (3) ניתן להשתמש בחומרים רק לשימוש אישי חוקי, שימוש ביתי או כפי שמותר אחרת בחוק.

5.	 רכיבי קוד פתוח וצד ג'. מבלי לגרוע מהרישיון המוענק בזאת, אתה מאשר בזאת שהבנת שרכיבים מסוימים בתוכנה עשויים להיות מוגנים על ידי רישיונות צד ג', הנקראים גם "רישיון לתוכנות קוד פתוח". אלו הם כל רישיונות התוכנה שאושרו כרישיונות קוד פתוח על ידי Open Source Initiative או כל רישיון דומה, כולל בין השאר, כל רישיון שכתנאי להפצת התוכנה המורשה על ידו דורש מהמפיץ לספק את התוכנה בפורמט של קוד פתוח (להלן לאותם רכיבי צד ג': "רכיבי צד ג'").  בסוף ההסכם, במדריך למשתמש/בדיסק הרלוונטי או בפרטי הרישיון שמוצגים במכשיר/בתוכנה ניתן למצוא רשימה של רכיבי צד ג' ואת תנאי הרישיון שלהם (לפי הצורך), בגרסאות ספציפיות של התוכנה.  אם הרישיונות לרכיבי צד ג' דורשים זאת, התנאים של אותם רישיונות יחולו במקום תנאי ההסכם הזה.  אם התנאים של הרישיונות לרכיבי צד ג' אוסרים על המגבלות שבהסכם הזה בנוגע לרכיבי צד ג', המגבלות האלה לא יחולו על אותם רכיבי צד ג'.

6.	מספר גרסאות של התוכנה.  ייתכן שתקבל או תתקין את התוכנה ביותר מגרסה אחת (למשל, לסביבות עבודה שונות, גרסאות בכמה שפות, גרסאות שהורדת מהשרת של Epson או גרסאות מדיסק). עם זאת, מותר לך להשתמש במדיה או בגרסה המתאימה לרישיון שהוענק בסעיף 1 לעיל ללא קשר למספר העותקים שקיבלת.

7.	כתב ויתור על טענת אחריות וסעד משפטי.  אם קיבלת את התוכנה באמצעות מדיה מ-Epson או ממשווק מורשה, Epson מעניקה אחריות לכך שהמדיה שבה התוכנה נמצאת תהיה חפה מפגמים בייצור ובחומר למשך 90 יום ממועד האספקה, בכפוף לשימוש רגיל.  אם המדיה תוחזר ל-Epson או למשווק שממנו קיבלת אותה תוך 90 יום ממועד האספקה ו-Epson תקבע כי המדיה אכן פגומה, ובתנאי שהפגם לא נובע משימוש לא תקין, שימוש לרעה, שימוש לא נכון או שימוש בציוד לא תקין, Epson תחליף את המדיה עם החזרת התוכנה ל-Epson כולל כל העותקים של כל חלק בה.  אתה מאשר ומסכים לכך שהשימוש בתוכנה הוא על אחריותך בלבד.  התוכנה ניתנת "כמות שהיא" וללא אחריות מכל סוג שהוא.  Epson וספקיה אינם מעניקים ואינם יכולים להעניק אחריות לגבי הביצועים או התוצאות שניתן לקבל באמצעות התוכנה.  Epson לא מתחייבת שהשימוש בתוכנה יהיה ללא הפרעה, חף משגיאות, חף מווירוסי, מרכיבים מזיקים או מנקודות תורפה אחרות או שהפונקציות של התוכנה יענו על כל הצרכים או הדרישות שלך. הפיצוי היחיד והבלעדי של Epson והסעד היחיד שלך עקב הפרת האחריות יהיה מוגבל להחלפת המדיה של התוכנה או להחזר כספי עם החזרת התוכנה והחומרה של Epson, בהתאם לשיקול דעתה של Epson.  כל תוכנה חלופית תהיה באחריות ליתרת התקופה של האחריות המקורית או שלושים (30) יום, הארוך מביניהם.  אם הסעד הנ"ל לא יהיה אפשרי מכל סיבה שהיא, הפיצוי שיינתן על ידי Epson עקב הפרת האחריות יוגבל להחזר כספי בסכום ששולם על החומרה של Epson.  Epson לא תישא באחריות לעיכוב בשימוש או לחוסר יכולת להשתמש כתוצאה מנסיבות שאינן בשליטתה הסבירה.  האחריות המוגבלת הזו תבוטל אם התקלה בתוכנה תהיה כתוצאה מתאונה, שימוש לרעה או שימוש לא נכון.  האחריות המוגבלת והסעד הנ"ל הם היחידים שיינתנו ומחליפים את כל האחרים. Epson מתנערת בזאת מכל אחריות אחרת, בין אם מפורשת או מרומזת, כולל, בין השאר, כל אחריות בדבר אי-הפרה, סחירות והתאמה למטרה מסוימת.  חלק מהמדינות או תחומי השיפוט אוסרים על החרגת או הגבלת אחריות מרומזת. במקרה כזה, ההגבלות הנ"ל אינן חלות עליך.

8.	הגבלת החבות.  במידה המרבית המותרת בחוק, בשום מקרה Epson או מי מספקיה לא יהיו אחראים לתשלום פיצויי נזיקין, מכל סוג שהוא, בין אם ישירים, עקיפים, מיוחדים, מקריים או השלכתיים, בין אם מדובר בחבות חוזית, נזיקית (כולל רשלנות), משפטית, הפרה או אחריות, מצג שווא או אחרת כולל, בין השאר, פיצויים עקב אובדן רווחים עסקיים, שיבוש הפעילות העסקית, אובדן מידע עסקי או אובדן כספי, כתוצאה מהשימוש בתוכנה או מחוסר היכולת להשתמש בה, או כתוצאה מההסכם הזה, גם אם Epson או מי מנציגיה ידעו על האפשרות לנזקים כאלה.  חלק מהמדינות אוסרות על החרגה או הגבלה של פיצויי נזיקין בעסקאות מסוימות. במקרה כזה, ההגבלות הנ"ל אינן חלות עליך.  

9.	רכישת התוכנה על ידי ממשלת ארה"ב.  סעיף זה חל על כל רכישה של התוכנה על ידי ממשלת ארה"ב או עבורה (להלן: "הממשלה"), או על ידי כל קבלן ראשי או קבלן משנה (בכל רמה) שיש לו חוזה, מענק, הסכם שיתוף פעולה, "עסקה אחרת" או פעילות אחרת עם הממשלה.  על ידי קבלת התוכנה, הממשלה, וכל קבלן ראשי או קבלן משנה מאשרים שהתוכנה תוגדר כתוכנת מחשב "מסחרית" לפי פירוש המושג בתקנות הרכישה הפדרליות (FAR) סעיף 12, פסקה (ב), ס"ק 27.405 או בתקנות הרכישה הפדרליות לצורכי ביטחון (DFARS), ס"ק 227.7202, ככל שרלוונטי, ושאף תקנה אחרת או סעיף זכויות מידע ב-FAR או ב-DFARS לא יחולו על אספקת התוכנה לממשלה.  בהתאם, תנאי ההסכם הזה יחולו על השימוש והחשיפה של התוכנה על ידי הממשלה (והקבלן הראשי וקבלני המשנה), ויגברו על כל תנאי מתנגש אחר בהסכם, במענק, בהסכם שיתוף הפעולה, בעסקה האחרת או בפעילות האחרת שלשמה התוכנה נמסרה לממשלה.  אם התוכנה לא תענה על הצרכים של הממשלה, אם ההסכם הזה לא יעלה בקנה אחד עם החוק הפדרלי, או אם הסעיפים הנ"ל ב-FAR או ב-DFARS לא יחולו במקרה מסוים, הממשלה מסכימה להחזיר ל-Epson את התוכנה, מבלי להשתמש בה.

10.	הגבלת יצוא.  אתה מאשר שהתוכנה לא תישלח, תועבר או תיוצא לכל מדינה או תהיה בשימוש בכל אופן שאסור בחוק הגבלת הייצוא של ממשלת ארה"ב או כל חוק, הגבלה או תקנה אחרים.

11.	 כלל ההסכם.  ההסכם הזה מהווה את כלל הסכם בין הצדדים בנוגע לתוכנה וגובר על כל הזמנת רכש, תקשורת, פרסומת או מצג אחר בדבר התוכנה.  

12.	הסכם מחייב; העברת זכויות.  ההסכם הזה מחייב וחל על הצדדים ועל יורשיהם, האנשים שאליהם יועברו זכויות והנציגים המשפטים שלהם בהתאמה.  

13.	הפרדת סעיפים; שינויים.  אם בית משפט בעל סמכות שיפוט יבטל חלק מהסעיפים שבתנאי השימוש או יקבע שהם אינם ברי אכיפה (בכפוף לסעיף 22.8 ולסעיף 22.9 לנמצאים בארה"ב), התוקף של שאר ההסכם לא ייפגע והוא ימשיך להיאכף בהתאם לתנאיו.  ניתן לשנות את ההסכם בכתב רק עם חתימתו של נציג מורשה של Epson.  

14.	שיפוי.  אתה מסכים לשפות ולפטור מחבות את Epson, ולפי בקשתה להגן על Epson ועל כל אחד מהמנהלים, הדירקטורים, בעלי המניות, העובדים והסוכנים שלה מפני כל נזק, חבות, פיצוי, עלות, הוצאה (כולל שכר טרחה סביר של עורכי דין), תביעות, תובענות ודרישות הנובעות כתוצאה (א) מהפרה של מי מהתחייבויותיך בהסכם זה או (ב) משימוש בתוכנה או בחומרה של Epson.  אם Epson תבקש ממך להגן בכל תביעה, תובענה או דרישה, ל-Epson תהיה זכות, על חשבונה, להשתתף בהגנה עם ייעוץ לבחירתה.  אין לך זכות להגיע להסדר בתביעות צד ג' שבהן Epson זכאית לפיצוי בלי לקבל אישור בכתב מראש מ-Epson.

15.	סיום ההתקשרות.  מבלי לגרוע משאר הזכויות שיש ל-Epson, הרישיון שמוענק לך בסעיף 1 לעיל וזכויות האחריות שלך לפי סעיף 7 לעיל ייפסקו אוטומטית אם לא תציית לתנאי ההסכם.  עם הפסקת הזכויות שלך, אתה מסכים להשמיד מיידית את התוכנה ואת כל העותקים שלה.

16.	סמכות ורשות לחתום על ההסכם.  אתה מאשר שאתה בגיל הנחשב כבגיר לפי חוקי המדינה או תחום השיפוט שבו אתה גר ושיש לך רשות לחתום על ההסכם הזה, כולל, ככל שרלוונטי, אישור מהמעסיק שלך לחתום על ההסכם הזה.

17.	פרטיות ושימוש במידע.  ייתכן שלתוכנה תהיה אפשרות להתחבר לאינטרנט כדי לשדר מידע מהמכשיר שלך ולקבל אליו מידע.  למשל, אם תתקין את התוכנה, היא עשויה לגרום למכשיר שלך לשלוח מידע על החומרה של Epson שברשותך, כמו דגם ומספר סידורי, מזהה מדינה, קוד שפה, פרטי מערכת ההפעלה ונתוני שימוש בחומרה של Epson לאתר האינטרנט של Epson, ולקבל ממנו מבצעים או פרטי שירות שיוצגו במכשיר שלך.  שאר השימוש במידע דרך התוכנה ייעשה בהתאם לחוקי ההגנה על המידע ומדיניות הפרטיות של Epson, שאותה ניתן לקרוא באתר https://global.epson.com/privacy/area_select_confirm_eula.html. במידה המרבית המותרת בחוק, על ידי אישור תנאי ההסכם והתקנת התוכנה אתה מסכים לשימוש ולאחסון של המידע שלך, כולל מחוץ למדינת המגורים שלך.  אם התוכנה כוללת מדיניות פרטיות ספציפית ו/או מוצגת מדיניות כזו כשמשתמשים בתוכנה (למשל, במקרה של רכיב תוכנה ספציפי), מדיניות הפרטיות הספציפית הזו תגבר על מדיניות הפרטיות הנ"ל של Epson.

18.	אתרים של צד ג'.  ייתכן שדרך קישורים או היפר-קישורים בתוכנה תהיה לך גישה לאתרים ואפשרות להשתמש בשירותים מסוימים שאינם בשליטתה של Epson או מופעלים על ידה, אלא מופעלים על ידי צד ג'.  אתה מאשר ומסכים לכך ש-Epson לא אחראית על אתרים או שירותים של צד ג', כולל על דיוקם, שלמותם, זמינותם, תוקפם, ציותם לחוקי זכויות יוצרים, חוקיותם, ניאותם, איכותם או כל היבט אחר בהם.  אותם אתרים ושירותים של צד ג' יהיו כפופים לתנאי שימוש שונים וכשתיכנס לאותם אתרים או שירותים של צד ג' ותשתמש בהם תהיה כפוף לתנאי השימוש שלהם.  בכל מקרה של התנגשות בין ההסכם הזה לבין תנאי השימוש של אתרים ושירותים של צד ג', תנאי השימוש של האתרים והשירותים של צד ג' יגברו בכל הקשור לגישה אליהם ולשימוש בהם.  גם אם Epson תספק קישור לאתר או שירות של צד ג' מהתוכנה, הקישור הזה לא יהווה אישור, תמיכה, חסות או זיקה של Epson לאותו אתר או שירות, לתוכן שלו, לבעלים שלו או לספקים שלו.  Epson מספקת קישורים כאלה לנוחיותך בלבד.  בהתאם, Epson לא מתחייבת בשום אופן בנוגע לאותם אתרים או שירותים ולא מעניקה תמיכה לדברים הקשורים לאותם אתרים או שירותים.  Epson לא בדקה את המידע, המוצרים או התוכנות הנמצאים באותם אתרים או שירותים ולכן לא יכולה להתחייב לגביהם.  אתה מסכים לכך ש-Epson לא תהיה אחראית לתוכן של אותם אתרים או שירותים או לשימוש בהם ושבאחריותך לנקוט בכל אמצעי הזהירות הנדרשים כדי לוודא שהם לא כוללים וירוסים, תולעים, סוסים טרויאנים או רכיבים מזיקים אחרים.  רק אתה אחראי להחליט באיזו מידה להשתמש בתוכן שבאותם אתרים או שירותים שאליהם יהיה קישור מהתוכנה.

(הסעיפים הבאים 19-23 חלים על תושבי ארה"ב)

19.	רכישת דיו.  בחלק מהמדפסות של Epson הנמכרות בצפון אמריקה, התוכנה מציעה לקנות דיו מ-Epson.  אם לוחצים על לחצן הקנייה, התוכנה תגרום למכשיר להציג את סוגי מחסניות הדיו בחומרה של Epson ואת מפלס הדיו שבהן, וכן מידע נוסף על המחסניות, כמו צבעים, גדלים זמינים ומחירים למחסניות דיו חלופיות שניתן לרכוש באינטרנט מ-Epson.

20.	 הורדת עדכונים.  במקרים מסוימים, כשיש עדכונים או שדרוגים לתוכנה, אפשר להוריד אותם מאתר האינטרנט של Epson.  אם תסכים להתקין את התוכנה, כל התקשורת שלה באינטרנט, כולל איסוף במידע ושימוש בו, תעשה בהתאם למדיניות הפרטיות העדכנית של Epson באותה עת. על ידי התקנת התוכנה אתה מסכים לכך שמדיניות הפרטיות העדכנית באותה עת תחול על הפעילויות האלה.  

21.	חשבונות ב-Epson וחומרים שיווקיים.  בנוסף, אם תתקין את התוכנה ותרשום את החומרה של Epson במערכות של Epson, ו/או תיצור חשבון בחנות של Epson, ותיתן את הסכמתך לשימוש הזה, אתה מסכים לכך ש-Epson תוכל להשתמש בכל המידע שנאסף בקשר להתקנת התוכנה, לרישום החומרה של Epson ו/או ליצירת חשבון בחנות של Epson, המהווה יחד מידע אישי ומידע אישי ללא פרטים מזהים, ולהשתמש באותו מידע מכל המקורות השונים כדי לשלוח לך חומרים שיווקיים או הודעות שירות מ-Epson.  אם לא תרצה לשלוח מידע על החומרה של Epson שברשותך או לקבל חומרים שיווקיים והודעות שירות, תוכל להשבית את התכונות האלה ב-Windows, באמצעות החלק העדפות מעקב בתוכנת הניהול.  ב-Mac, תוכל להשבית את התכונות האלה על ידי הסרת התוכנות Epson Customer Research Participation  ו-Low Ink Reminder.

22.	מחלוקות, בוררות עצמאית מחייבת וויתור על תביעות ייצוגיות בוררות ייצוגית

22.1	 מחלוקות.  התנאים המפורטים להלן בסעיף 22 חלים על כל המחלוקות בינך לבין Epson. המונח "מחלוקת" יפורש בצורה הרחבה ביותר שהחוק מאפשר, ומתייחס לכל מחלוקת, דרישה, ויכוח או תובענה בינך לבין Epson כתוצאה מההסכם או בקשר אליו, לתוכנה, לחומרה של Epson או לעסקה אחרת שבה Epson ואתה מעורבים, בין אם בחוזה, אחריות, מצג שווא, הונאה, נזיקין, רשלנות, חוק, תקנה, צו או כל בסיס משפטי שווה ערך אחר.  המונח "מחלוקת" אינו מתייחס לדרישות הקשורות לקניין רוחני, וספציפית לדרישה או עילה לתביעה בגין (א) הפרת או דילול סימן מסחרי; (ב) הפרת פטנט; (ג) הפרת זכויות יוצרים או שימוש לרעה בהם; (ד) שימוש לרעה בסוד מסחרי (להלן: "דרישה הקשורה לקניין רוחני").  מבלי לגרוע מסעיף 22.6, אתה ו-Epson גם מסכימים לכך שבית משפט, ולא בורר, רשאי להחליט אם דרישה או עילה לתביעה נחשבים כדרישה הקשורה לקניין רוחני.

22.2	 בוררות מחייבת.  Epson ואתה מסכימים לכך שכל המחלוקות ייושבו בבוררות מחייבת בהתאם להסכם הזה.  בוררות פירושה שאתה מוותר על הזכות שלך לבקש סעד בבית משפט משופט או מחבר מושבעים ושהעילות שלך לערעורים מוגבלות.  בהתאם להסכם הזה, הבוררות המחייבת תבוצע על ידי JAMS, רשות מוכרת לבוררות בארה"ב, בהתאם לתקנון שלה בנוגע למחלוקות הקשורות לצרכנים, אך לא כולל חוקים שמאפשרים תביעות ייצוגיות (למידע נוסף על התהליך, ניתן לקרוא את סעיף 22.6 בהמשך).  Epson ואתה מבינים ומסכימים לכך (א) שחוק הבוררות הפדרלי (9 U.S.C. §1, et seq.) חל על הפירוש והאכיפה של סעיף 22 כאן; (ב) שההסכם מנציח עסקת מסחר בין-מדינתית בארה"ב; (ג) שסעיף 22 יחול גם אחרי סיום ההסכם.

22.3	 הודעות ושלבים לפני בוררות.  לפני הגשת תביעה לבוררות, Epson ואתה מסכימים לנסות ליישב כל מחלוקת באופן לא רשמי במשך שישים (60) יום.  אם Epson ואתה לא תגיעו להסכמה המיישבת את המחלוקת תוך שישים (60) יום, Epson או אתה תוכלו להתחיל תהליך בוררות. יש לשלוח את כל ההודעות ל-Epson לכתובת הבאה: Epson America, Inc., ATTN: Legal Department, 3840 Kilroy Airport Way, Long Beach, CA 90806 (להלן: "הכתובת של Epson").  ההודעה בדבר המחלוקת תישלח אליך לכתובת האחרונה שלך שנמצאת ברשות Epson.  לכן חשוב להודיע לנו על כל שינוי בכתובת, באימייל (EAILegal@ea.epson.com) או בדואר רגיל, לכתובת של Epson לעיל.  ההודעה והמחלוקת יכללו את השם, הכתובת ופרטי ההתקשרות של השולח, את העובדות שבבסיס העילה למחלוקת ואת הסעד המבוקש (להלן: "הודעה בדבר מחלוקת").  לאחר קבלת ההודעה בדבר המחלוקת, Epson ואתה מסכימים לפעול בתום לב כדי ליישב את המחלוקת לפני הפנייה לבוררות.

22.4	 בית משפט לתביעות קטנות.  מבלי לגרוע מהאמור בהסכם, אתה רשאי להגיש תובענה לבית משפט לתביעות קטנות במדינה או ברשות המוניציפלית שלך אם התובענה היא בסמכות השיפוט של אותו בית משפט וניתן להגישה רק בבית משפט כזה.

22.5	 כתב ויתור על תביעות ייצוגיות ובוררות ייצוגית.  Epson ואתה מסכימים לכך שכל אחד מהצדדים רשאי להעלות מחלוקות מול הצד השני רק באופן עצמאי, ולא כחלק מתביעה ייצוגית מכל סוג שהוא או בכל הליך שהוא, כולל, בין השאר, תביעות ייצוגיות פדרליות או מדינתיות או בוררות ייצוגית. אסור להשתתף בתביעות ייצוגיות, בבוררות ייצוגית, בתביעות פרטיות של התובע הכללי ובכל הליך אחר שבו מישהו משמש כתובע ייצוגי.  בהתאם, בכפוף להליך הבוררות המפורט בסעיף הזה, הבורר לא ישלב או יאחד בין דרישות של כמה צדדים ללא קבלת אישור בכתב לכך מכל הצדדים המעורבים בהליך הבוררות.

22.6	 הליך הבוררות.   אם Epson או אתה תתחילו בבוררות, הבוררות תהיה בכפוף לכללים של JAMS במועד הגשת התביעה לבוררות, כולל כל החוקים והכללים שמאפשרים בוררות ייצוגית (להלן: "הכללים של JAMS"), שאותם ניתן להשיג דרך האתר http://www.jamsadr.com או בשיחת טלפון למספר 1-800-352-5267, ובכפוף לכללים שמפורטים בהסכם הזה.  כל המחלוקות ייושבו על ידי בורר ניטרלי אחד ולשני הצדדים תהיה הזדמנות סבירה להשתתף בהליך בחירת הבורר.  הבורר יהיה כפוף לתנאי ההסכם הזה.  לבורר, ולא לאף רשות או בית משפט פדרלי, מדינתי או מקומי, תהיה סמכות בלעדית ליישב את כל המחלוקות הנובעות או קשורות לפירוש, תחולה, אכיפה או נוסח ההסכם הזה, כולל כל דרישה שחלק מההסכם או כולו יבוטלו.  מבלי לגרוע מהאצלת הסמכויות הרחבה לבורר, בית משפט יהיה רשאי להכריע בשאלה המוגבלת האם דרישה או עילה לתביעה היא דרישה הקשורה לקניין רוחני, המוחרגת מההגדרה של המונח "מחלוקת" בסעיף 22.1 לעיל.  לברור תהיה סמכות להעניק כל סעד שיהיה זמין בבית משפט מתוקף החוק או מן הצדק.  הברור יהיה רשאי להעניק לך את אותם פיצויים שבית משפט יהיה רשאי להעניק, ולהעניק סעד הצהרתי או צו מניעה רק לטובת הצד המבקש סעד, ורק במידה הנדרשת כדי להעניק את הסעד המוצדק בדרישה של אותו צד.  במקרים מסוימים, עלות הבוררות יכולה לחרוג מהעלות הכוללת של ההתדיינות המשפטית וזכות החשיפה עשויה להיות מוגבלת יותר בבוררות מאשר בבית משפט.  הסעד שיעניק הבורר יהיה מחייב וייחשב כפסיקה של כל בית משפט בעל סמכות שיפוט.

 יש לך אפשרות להשתתף בדיוני הבוררות בטלפון.  דיוני הבוררות שלא יערכו בטלפון יתרחשו במיקום שיש אליו גישה סבירה ממקום מגוריך הראשי או במחוז אורנג', קליפורניה, לבחירתך.

a)	התחלת הליך הבוררות.  אם יוחלט על ידי Epson או על ידך לפנות לבוררות בעניין מחלוקת מסוימת, שני הצדדים מסכימים בזאת להליך הבא:

(i)	 כתיבת כתב תביעה לבוררות.  כתב התביעה צריך לכלול תיאור של המחלוקת ואת סכום הפיצויים המבוקש.  באתר http://www.jamsadr.com אפשר למצוא נוסח של כתב תביעה לבוררות ("Demand for Arbitration").

(ii)	 יש לשלוח שלושה עותקים של כתב התביעה לבוררות, יחד עם העברת התשלום של אגרת הגשת התביעה, לכתובת: JAMS, 500 North State College Blvd., Suite 600 Orange, CA 92868, U.S.A.

(iii)	יש לשלוח עותק אחד בלבד של כתב התביעה לבוררות לצד השני (לאותה כתובת שאליה יש להגיש הודעה בדבר מחלוקת) או כפי שסוכם אחרת בין הצדדים.

b)	 פורמט הדיון.  במהלך הבוררות, הסכום של כל הצעת פשרה לא יימסר לבורר אלא רק אחרי שהבורר יקבע לאיזה סכום, אם בכלל, Epson או אתה זכאים.  במהלך הבוררות מותר לחשוף או להחליף מידע לא חסוי שרלוונטי לאותה מחלוקת.

c)	עלות הבוררות.  Epson תשלם או תשפה אותך (ככל שרלוונטי) עבור כל עלויות ההגשה והניהול של הבוררות שייגבו על ידי JAMS בכל בוררות שתחל (על ידך או על ידי Epson) בהתאם לתנאי ההסכם הזה.

d)	 פסיקה לטובתך.  במחלוקות שבהן אתה או Epson תבקשו פיצויים בגובה $75,000 או פחות, לא כולל העלויות ושכר הטרחה של עורך הדין, אם פסיקת הבורר תהיה לטובתך בסכום שגדול מההצעה האחרונה בכתב של Epson, ככל שרלוונטי, כדי ליישב את המחלוקת Epson תבצע את הפעולות הבאות: (א) תשלם לך $1,000 או את הסכום שנפסק, הגדול מביניהם; (ב) תשלם לך כפול מהסכום של שכר טרחה סביר לעורך דין, ככל שרלוונטי; (ג) תשפה אותך עבור כל ההוצאות (כולל עלויות והוצאות של הבאת עדים מומחים) שעורך הדין שלך ידרוש באופן סביר בגין חקירה, הכנה וניהול של המחלוקת בבוררות.  למעט כפי שיוסכם בינך לבין Epson בכתב, הבורר יקבע את הסכום של העלויות וההוצאות שיושלמו על ידי Epson, והכל בכפוף לסעיף (d 22.6.

e)	שכר טרחה של עורך דין.  Epson לא תבקש החזר על שכר הטרחה וההוצאות של עורך הדין שלה בכל בוררות שתחל בקשר למחלוקת בכפוף להסכם הזה.  הזכות שלך לבקש החזר על שכר טרחה והוצאות של עורך דין בהתאם לסעיף 22.6(d) לעיל לא מגבילה את הזכות שלך לבקש החזר על שכר טרחה והוצאות של עורך דין לפי חוק. מבלי לגרוע מהאמור, בורר אינו רשאי להעניק החזר כפול על שכר טרחה והוצאות של עורך דין.

22.7	 ויתור.  אתה רשאי לוותר על החובה שלך לבוררות העצמאית, הסופית והמחייבת (לא להיכלל בה) ולא לוותר על תביעות ייצוגיות, כמפורט בהסכם, על ידי שליחת מכתב לכתובת של Epson תוך שלושים (30) יום מאישור ההסכם הזה על ידך (כולל, בין השאר, רכישה, הורדה או התקנה של התוכנה או כל שימוש רלוונטי אחר בחומרה, במוצרים ובשירותים של Epson). במכתב עליך לציין (א) את שמך; (ב) את הכתובת שלך למשלוח דואר; (ג) את הבקשה שלך לא להיכלל בחובת הבוררות העצמאית, הסופית והמחייבת ולא לוותר על תביעות ייצוגיות, כמפורט בסעיף 22.  אם הוויתור יעשה בהתאם להליך המתואר לעיל, כל שאר התנאים יחולו, כולל הדרישה לשלוח הודעה בדבר מחלוקת.

22.8	 שינויים בסעיף 22.  מבלי לגרוע מהסעיפים האחרים בהסכם שבהם כתוב אחרת, Epson ואתה מסכימים שאם Epson תבצע שינויים בהליך ליישוב מחלוקות ובתנאים לוויתור על תביעות ייצוגיות שבהסכם הזה (מלבד שינוי בכתובת של Epson‏), Epson תקבל ממך אישור לאותם שינויים.  אם לא תאשר את השינויים, אתה מסכים להעביר כל מחלוקת בין הצדדים לבוררות בהתאם לסעיף 22 בהסכם (או ליישב מחלוקות בהתאם לסעיף 22.7, אם תשלח בזמן את מכתב הוויתור לאחר אישור ההסכם במקור).

22.9	הפרדת סעיפים.  אם יימצא שאחד מסעיפי המשנה או התנאים בסעיף 22 אינו בר אכיפה, הוא יופרד ושאר ההסכם יישאר בתוקף.  הפרדה זו אינה חלה על האיסור על תביעות ייצוגיות בסעיף 22.5.  כלומר, אם יימצא שסעיף 22.5 אינו בר אכיפה, כלל סעיף 22 (ורק סעיף 22) יבוטל.

23.	 לתושבי ניו ג'רזי.  מבלי לגרוע מאף סעיף בהסכם, אם יימצא שאחד מהתנאים שבסעיפים 7 ו-8 אינו בר אכיפה, בטל או לא רלוונטי לפי חוקי ניו ג'רזי, אותו תנאי לא יחול עליך אבל שאר ההסכם יישאר בתוקף ויחייב אותך ואת EPSON.  מבלי לגרוע מאף סעיף בהסכם, שום דבר בהסכם לא אמור להגביל את הזכויות שלך במסגרת חוק ההסכם לאמת בצרכנות, אחריות והודעה, ולא יפורש או יחשב ככזה.  

עדכון אחרון דצמבר 2018
