ЛИЦЕНЗИОННО СПОРАЗУМЕНИЕ С КРАЕН ПОТРЕБИТЕЛ ЗА СОФТУЕР EPSON

СЪОБЩЕНИЕ ДО ПОТРЕБИТЕЛЯ! МОЛЯ ПРОЧЕТЕТЕ ВНИМАТЕЛНО ТОВА СПОРАЗУМЕНИЕ ПРЕДИ ИНСТАЛИРАНЕ ИЛИ ИЗПОЛЗВАНЕ НА ТОЗИ ПРОДУКТ. АКО СЕ НАМИРАТЕ В СЪЕДИНЕНИТЕ ЩАТИ, РАЗДЕЛИ 19-23 НА ТОЗИ ДОКУМЕНТ СЕ ОТНАСЯТ ДО ВАС. РАЗДЕЛ 22 СЪДЪРЖА ОБВЪРЗВАЩА АРБИТРАЖНА РАЗПОРЕДБА, КОЯТО ОГРАНИЧАВА ВАШИТЕ ВЪЗМОЖНОСТИ ДА ТЪРСИТЕ КОМПЕНСАЦИЯ В СЪДА ПРЕД СЪДИЯ ИИ ЖУРИ И ОТМЕНЯ ПРАВОТО ВИ ДА УЧАСТВАТЕ В КОЛЕКТИВНИ ИСКОВЕ ИЛИ КОЛЕКТИВНИ АРБИТРАЖИ ЗА ОПРЕДЕЛЕНИ СПОРОВЕ. ЗА ОНЕЗИ, КОИТО ИСКАТ ДА БЪДАТ ИЗКЛЮЧЕНИ ОТ ОТКАЗА ОТ АРБИТРАЦИЯ И КОЛЕКТИВНИ ИСКОВЕ, ОПЦИЯ ЗА ОТКАЗ Е НАЛИЧНА В РАЗДЕЛ 22.7.

Това е правно споразумение („Споразумение“) между вас (физическо или юридическо лице, наричано по-долу „Вие“) и Seiko Epson Corporation (включително неговите филиали, наричани „Epson“) за приложените софтуерни програми, включително всякакви свързани документи, фърмуер или актуализации (наричани по-долу „Софтуер“). Софтуерът се предоставя от Epson и неговите доставчици за използване само със съответния продукт от категория „Компютърна периферия“ на марката Epson („Epson “). ПРЕДИ ИНСТАЛИРАНЕ, КОПИРАНЕ ИЛИ ДРУГО ИЗПОЛЗВАНЕ НА СОФТУЕРА, ТРЯБВА ДА ПРОЧЕТЕТЕ И ДА СЕ СЪГЛАСИТЕ С УСЛОВИЯТА НА ТОВА СПОРАЗУМЕНИЕ, ВКЛЮЧИТЕЛНО ПОЛИТИКАТА ЗА ПОВЕРИТЕЛНОСТ НА EPSON, посочени в Раздел 17.  Ако сте съгласни, щракнете върху бутона „Съгласявам се“ („ПРИЕМАМ“, „ОК“ или друга подобна фраза за представяне на съгласие) по-долу.  Ако не сте съгласни с условията на настоящото споразумение, щракнете върху бутона „Не се съгласявам“(„ИЗХОД“, „Отказ“ или друга подобна фраза за изразяване на несъгласие) и върнете Софтуера, заедно с опаковката и свързаните с него материали, на Epson или на мястото на покупка за пълно възстановяване на сумата, която сте платили.

1.	Предоставяне на лиценз.  Epson Ви предоставя ограничен, неексклузивен лиценз за (i) изтегляне, инсталиране и използване на Софтуера за лична и вътрешна бизнес употреба на твърди дискове или други компютърни устройства за съхранение, или в случай на софтуерно приложение (също наричано „Софтуер”), на смартфон, таблет или друго мобилно устройство (наричани заедно „Устройство”), при условие че Софтуерът се използва (i) само на едно място (например, в дома или офиса или на мястото на стопанска дейност), или в случай на мобилно устройство, на Устройство, притежавано или по друг начин управлявано от Вас, и (ii) само във връзка с хардуера на Epson, който притежавате.  Можете да разрешите на други потребители на хардуера на Epson, свързани към Вашата мрежа, да използват Софтуера, при условие че се уверите, че тези потребители използват Софтуера само в съответствие с настоящото Споразумение.  Вие се съгласявате да носите отговорност и да обезщетявате Epson за задължения, възникнали вследствие на употреба от такива потребители. Можете да направите резервни копия на Софтуера, ако е необходимо, при условие че архивирането се използва само за поддръжка на Вашата употреба на хардуера на Epson. 

2.	Надстройки и актуализации.  Ако придобиете надстройка, актуализирана версия, модифицирана версия или допълнения към или за Софтуера от Epson, надстройката, актуализираната версия, модифицираната версия или допълнението ще бъдат включени в дефиницията на термин Софтуер и се уреждат с настоящото Споразумение.  Вие приемате, че Epson няма задължение да Ви предоставя каквито и да било актуализации (както е посочено по-долу в раздел 2) към Софтуера. Epson обаче може от време на време да издава актуализирани версии на Софтуера и Софтуерът може автоматично да се свърже с Epson или сървъри на трети страни чрез Интернет, за да провери за налични актуализации на Софтуера, като поправки на грешки, корекции, надстройки, допълнителни или усъвършенствани функции, добавки и нови версии (заедно наричани „Актуализации”) и може или (а) автоматично да актуализира електронно версията на Софтуера, която използвате на личното си устройство, или (б) да Ви даде възможност за ръчно изтегляне на приложимите Актуализации.  Ако сте инсталирали EPSON Software Updater и не желаете да разрешите на Epson да проверява за налични актуализации на Софтуера, може да забраните тази функция, като деинсталирате EPSON Software Updater.  Ако инсталирате Софтуера и не забраните автоматичната проверка за актуализации, ако това е приложимо, Вие се съгласявате и приемате автоматично да заявявате и получавате Актуализации от Epson или сървъри на трети страни, както и че условията на това Споразумение ще се прилагат за всички тези Актуализации. 

3.	Други права и ограничения.  Вие се съгласявате да не променяте, адаптирате или превеждате Софтуера, както и се съгласявате да не се опитвате да извършвате обратен инженеринг, декомпилиране, разглобяване и да не се опитвате да откриете изходния код на Софтуера по друг начин.  Нямате право да наемате, отдавате под наем, разпространявате, давате на заем Софтуера на трети лица или да включвате Софтуера в продукт или услуга, генериращи приходи.  Може обаче да прехвърлите всичките си права за използване на Софтуера на друго физическо или юридическо лице, при условие че получателят също се съгласява с условията на настоящото Споразумение и прехвърляте Софтуера, включително всички копия, актуализации и предишни версии, както и хардуера на Epson, на такова лице или организация.  Софтуерът се лицензира като едно цяло, а компонентите на програмите му не може да се отделят за друга употреба.  Освен това, Вие се съгласявате да не поставяте Софтуера на или в обща среда, достъпна чрез обществена мрежа като Интернет или по друг начин да го правите достъпен за други лица извън местоположението, посочено в Раздел 1 по-горе.

4.	Собственост.  Собствеността, правото на собственост и правата върху интелектуалната собственост в и на Софтуера принадлежат на Epson или на лицензодателите или доставчиците на Epson .  Софтуерът е защитен от Закона за авторско право на Съединените щати, законите за авторското право на Япония и международните договори за авторско право, както и други закони и договори за интелектуална собственост.  Няма прехвърляне към Вас на каквото и да е право на собственост върху Софтуера и този Лиценз няма да се тълкува като продажба на каквито и да било права в Софтуера.  Вие се съгласявате да не премахвате или променяте каквито и да било съобщения за авторско право, търговска марка, регистрирана марка и други права за собственост върху копия на Софтуера.  Epson и/или неговите лицензодатели и доставчици запазват всички права, които не са предоставени.  Софтуерът може също да съдържа изображения, илюстрации, дизайни и снимки („Материали”), а авторските права върху тези материали принадлежат на Epson и/или неговите лицензодатели и доставчици, защитени от национални и/или международни закони, конвенции и договори за интелектуална собственост.  За яснота (1) Материалите да се използват само за нетърговски цели, (2) Материалите да се редактират, коригират и копират само по начина, определен от Софтуера, и (3) може да използвате Материалите само за законна лична употреба, употреба в домашни условия или по друг начин, както е разрешено по закон. 

5.	Отворен код и други компоненти на трети страни. Независимо от горепосоченото предоставяне на лиценз, Вие потвърждавате, че някои компоненти на Софтуера може да подлежат на лицензи на трети страни, включително така наречените софтуерни лицензи с „отворен код”, което означава софтуерни лицензи, одобрени като лицензи с отворен код от Open Source Initiative или всички сходни по същество лицензи, включително без ограничение, всеки лиценз, който като условие за разпространение на лицензирания софтуер съгласно такъв лиценз изисква дистрибуторът да направи софтуера наличен във формат на изходния код (такива компоненти на трети страни, наричани „Компоненти на трети страни“).  Списък на Компоненти на трети страни и свързаните с тях лицензионни условия (както се изисква) за конкретни версии на Софтуера е посочен в края на настоящото Споразумение, съответното ръководство за потребителя/компактдиск или информацията за лиценза, показана на Вашето устройство/в Софтуера.  До степента, изисквана от лицензиите, обхващащи Компоненти на трети страни, условията на тези лицензи ще се прилагат вместо условията на настоящото Споразумение.  Доколкото условията на лицензите, приложими за Компоненти на трети страни, забраняват някое от ограниченията в настоящото Споразумение по отношение на такива Компоненти на трети страни, такива ограничения няма да се прилагат за такъв Компонент на трети страни.

6.	Множество версии на софтуера.  Може да получите или да се сдобиете със Софтуера в повече от една версия (напр. за различни оперативни среди; две или повече езикови версии, изтеглени от сървър на Epson или на CD-ROM), независимо от типа или броя на копията, които получавате, може да използвате само носителя или версията, подходящи за лиценза, предоставен в раздел 1 по-горе.

7.	Отказ от гаранция и средство за правна защита.  Ако сте получили Софтуера на носител от Epson или от търговец, Epson гарантира, че носителят, на който е записан Софтуерът, няма да има дефекти в изработката и материалите при нормална употреба за период от 90 дни от датата на доставка до Вас.  Ако носителят бъде върнат на Epson или на търговеца, от който сте го получили в рамките на 90 дни от датата на доставка до Вас, и ако Epson реши, че носителят е дефектен, и при условие че носителят не е бил предмет на неправилна употреба, злоупотреба, неправилно използване, погрешно приложение или използване в дефектно оборудване, Epson ще замени носителя, след като върнете Софтуера на Epson заедно с всички копия на каквито и да било части от него.  Вие потвърждавате и се съгласявате, че използването на Софтуера е на Ваш собствен риск.  СОФТУЕРЪТ Е ПРЕДОСТАВЕН "В НАСТОЯЩИЯ МУ ВИД" И БЕЗ КАКВИТО И ДА БИЛО ГАРАНЦИЯ ОТ КАКЪВТО И ДА БИЛО ВИД.  EPSON И НЕГОВИТЕ ДОСТАВЧИЦИ НЕ ГАРАНТИРАТ И НЕ МОГАТ ДА ГАРАНТИРАТ ИЗПЪЛНЕНИЕТО ИЛИ РЕЗУЛТАТИТЕ, КОИТО МОЖЕ ДА ПОСТИГНЕТЕ ЧРЕЗ ИЗПОЛЗВАНЕ НА СОФТУЕРА.  Epson не гарантира, че работата на Софтуера ще бъде непрекъсната, без грешки, без вируси или други вредни компоненти или уязвимости, или че функциите на Софтуера ще отговарят на Вашите нужди или изисквания. Единствената и изключителна отговорност на Epson и Вашето изключително средство за правна защита при нарушаване на гаранцията се ограничава, по избор на Epson, или до подмяната на носителя на Софтуера, или до възстановяване на Вашите пари след връщане на Софтуера и Хардуера на Epson.  Ако Софтуерът бъде сменен, гаранцията му ще бъде останалият период от оригиналната гаранция или тридесет (30) дни, който период е по-дълъг.  Ако средството за защита по-горе е неуспешно по някаква причина, цялата отговорност на Epson за нарушение на гаранцията се ограничава до възстановяване на сумата, платена за Хардуера на Epson.  Epson не носи отговорност за закъснения в работата или за неизпълнение поради причини извън разумната граница на контролиране от Epson.  Ограничената гаранция се анулира, ако повредата на Софтуера се дължи на злополука, злоупотреба или погрешно приложение.  ДЪРЖАВНИТЕ ОГРАНИЧЕНИ ГАРАНЦИИ И СРЕДСТВАТА ЗА ПРАВНА ЗАЩИТА СА ИЗКЛЮЧИТЕЛНИ И ЗАМЕСТВАТ ВСИЧКИ ДРУГИ. EPSON СЕ ОТКАЗВА ОТ ВСИЧКИ ДРУГИ ГАРАНЦИИ, БИЛО ТО ИЗРИЧНИ ИЛИ ПОДРАЗБИРАЩИ СЕ, ВКЛЮЧИТЕЛНО, БЕЗ ОГРАНИЧЕНИЕ, ВСИЧКИ ГАРАНЦИИ ЗА НЕНАРУШЕНИЕ, ПРОДАВАЕМОСТ И ГОДНОСТ ЗА ОПРЕДЕЛЕНА ЦЕЛ.  НЯКОИ ЩАТИ ИЛИ ПРАВНИ СИСТЕМИ НЕ ПОЗВОЛЯВАТ ИЗКЛЮЧВАНЕТО ИЛИ ОГРАНИЧАВАНЕТО НА КОСВЕНИ ГАРАНЦИИ. В ТАКЪВ СЛУЧАЙ, ОГРАНИЧЕНИЕТО ПО-ГОРЕ МОЖЕ ДА НЕ СЕ ОТНАСЯ ДО ВАС.

8.	Ограничение на отговорността.  ДО МАКСИМАЛНАТА СТЕПЕН, ПОЗВОЛЕНА ОТ ПРИЛОЖИМИЯ ЗАКОН, ПРИ НИКАКВИ ОБСТОЯТЕЛСТВА EPSON ИЛИ НЕГОВИТЕ ДОСТАВЧИЦИ НЯМА ДА НОСЯТ ОТГОВОРНОСТ ЗА КАКВИТО И ДА БИЛО ЩЕТИ,  НЕЗАВИСИМО ДАЛИ СА ПРЕКИ КОСВЕНИ, СПЕЦИАЛНИ, СЛУЧАЙНИ ИЛИ ПОСЛЕДВАЩИ, ДАЛИ ПРОИЗТИЧАТ ОТ ДОГОВОР, ЗАКОНОНАРУШЕНИЕ (ВКЛЮЧИТЕЛНО НЕБРЕЖНОСТ), ОБЕКТИВНА ОТГОВОРНОСТ, НАРУШЕНИЕ НА ГАРАНЦИЯТА, НЕВЯРНО ПРЕДСТАВЯНЕ, ИЛИ ДРУГО, ВКЛЮЧИТЕЛНО, БЕЗ ОГРАНИЧЕНИЯ, ЩЕТИ ОТ ПРОПУСНАТИ БИЗНЕС ПЕЧАЛБИ, ПРЕКРАТЯВАНЕ НА ДЕЙНОСТТА, ЗАГУБА НА БИЗНЕС ИНФОРМАЦИЯ ИЛИ ДРУГИ ИМУЩЕСТВЕНИ ВРЕДИ, ПРОИЗТИЧАЩИ ОТ ИЗПОЛЗВАНЕТО ИЛИ НЕВЪЗМОЖНОСТТА ДА СЕ ИЗПОЛЗВА СОФТУЕРА, ИЛИ ПРОИЗТИЧАЩИ ОТ ТОВА СПОРАЗУМЕНИЕ, ДОРИ И EPSON ИЛИ НЕГОВ ПРЕДСТАВИТЕЛ ДА СА БИЛИ УВЕДОМЕНИ ЗА ВЪЗМОЖНОСТТА ЗА ТАКИВА ЩЕТИ.  НЯКОИ ДЪРЖАВИ НЕ ПОЗВОЛЯВАТ ИЗКЛЮЧВАНЕТО ИЛИ ОГРАНИЧАВАНЕТО НА ЩЕТИ ПРИ ОПРЕДЕЛЕНИ ТРАНСАКЦИИ, И В ТАКИВА ДЪРЖАВИ ОГРАНИЧЕНИЯТА И ИЗКЛЮЧЕНИЯТА ПО-ГОРЕ МОЖЕ ДА НЕ СА ПРИЛОЖИМИ.  

9.	Придобиване на софтуера от правителството на САЩ.  Този раздел се прилага за всички придобивания на Софтуера от или за правителството на САЩ („Правителство”), или от който и да е главен изпълнител или подизпълнител (на каквото и да е ниво) по договор, безвъзмездна помощ, споразумение за сътрудничество, „друга трансакция” („ДТ”), или друга дейност с Правителството.  Чрез приемане на доставката на Софтуера, Правителството, всеки главен изпълнител и всеки подизпълнител се съгласяват, че Софтуерът се квалифицира като "търговски" компютърен софтуер по смисъла на част 12 на FAR, буква (б) от подчаст 27.405 на FAR (Федерални правила за обществени поръчки) или подчаст 227.7202 на DFARS (Допълнение за военни доставки към федералните правила за обществени поръчки) както е приложимо, и че никоя друга нормативна уредба, или клауза за правата върху данните на FAR или DFARS, не се прилага за доставката на този Софтуер на Правителството.  Съответно, условията на настоящото Споразумение уреждат използването и оповестяването на Софтуера от страна на Правителството (и главния изпълнител и подизпълнител) и заместват всички противоречащи си условия на договора, безвъзмездната помощ, споразумението за сътрудничество, ДТ или друга дейност, съгласно които Софтуерът е доставен на Правителството.  Ако този Софтуер не отговаря на нуждите на Правителството, ако това Споразумение е несъвместимо по някакъв начин с Федералния закон или ако посочените по-горе разпоредби FAR и DFARS не важат, Правителството се съгласява да върне Софтуера, неизползван, на Epson.

10.	Ограничение при износ.  Вие се съгласявате, че Софтуерът няма да бъде изпратен, прехвърлен или изнесен в друга страна или използван по какъвто и да е начин, забранен от Закона за администриране на износа (Export Administration Act) на САЩ или други закони, ограничения или разпоредби, свързани с износа. 

11.	Цялостно Споразумение.  Това Споразумение представлява цялостното споразумение между страните, свързано със Софтуера, и отменя всяка поръчка за доставка, комуникация, реклама или представяне относно Софтуера.  

12.	Обвързващо Споразумение; правоприемници.  Настоящото Споразумение е задължително и в сила в полза на страните по него и съответните им наследници, изпълнители, администратори, лични представители, правоприемници и законни представители.  

13.	Делимост; изменения.  Ако някоя разпоредба в настоящия документ бъде обявена за невалидна или неприложима от компетентен съд (предмет на раздел 22.8 и 22.9, ако се намирате в САЩ), това няма да повлияе на валидността на баланса на Споразумението, което ще остане валидно и приложимо съгласно условията му.  Настоящото Споразумение може да бъде изменяно само в писмена форма, подписано от упълномощен представител на Epson.  

14.	Обезщетение.  Вие се съгласявате, че ще обезщетите и ще освободите от отговорност, и по искане на Epson, ще защитавате Epson и неговите директори, служители, акционери, служители и агенти от и срещу всички загуби, задължения, щети, разноски, разходи (включително разумни хонорари на адвокати), дела, съдебни процеси и искове, произтичащи от (i) нарушение на някое от Вашите задължения по настоящото Споразумение или (ii) използване на Софтуера или Хардуера на Epson.  Ако Epson поиска да защитите такова дело, съдебен процес или иск, Epson ще има право, за своя сметка, да участва в защитата с адвокат по свой избор.  Вие няма да уреждате искове на трети страни, за които Epson има право на обезщетение, без предварителното писмено одобрение на Epson.

15.	Прекратяване.  Без да се засягат други права на Epson, Вашите лицензионни права по силата на раздел 1 по-горе и Вашите гаранционни права съгласно раздел 7 по-горе автоматично се прекратяват при неспазване от Вас на това Споразумение.  При прекратяване на тези права Вие се съгласявате, че Софтуерът и всички негови копия ще бъдат незабавно унищожени.

16.	Капацитет и правомощие за сключване на договори.  Вие заявявате, че сте пълнолетни в своята държава или правна система на пребиваване и имате всички необходими правомощия да сключите това Споразумение, включително, ако е приложимо, надлежно разрешение от Вашия работодател за сключването на това Споразумение.

17.	Поверителност, обработка на информация.  Софтуерът може да има способност да се свързва по Интернет за предаване на данни към и от Вашето устройство.  Например, ако инсталирате Софтуера, Софтуерът може да накара Вашето устройство да изпрати информация за Вашия Хардуер на Epson, като модел и сериен номер, идентификатор на държавата, код на езика, информация за операционната система и информация за използването на Хардуера на Epson до интернет сайт, който може да върне промоционална или служебна информация за показване на Вашето устройство.  Всяка обработка на информация, предоставена чрез Софтуера, трябва да бъде в съответствие с приложимите закони за защита на данните и с Декларацията за поверителност на Epson, намираща се на адрес https://global.epson.com/privacy/area_select_confirm_eula.html.  До степента, позволена от приложимите закони, като се съгласявате с условията на това Споразумение и като инсталирате Софтуера, Вие се съгласявате с обработката и съхранението на Вашите данни в и/или извън Вашата държава на пребиваване.  Ако в Софтуера има включена конкретна политика за поверителност и/или тя се показва, когато използвате Софтуера (например, в случай на определен приложен софтуер), тази конкретна политика за поверителност ще има предимство пред горепосочената Политика за поверителност на Epson.

18.	Уеб сайтове на трети страни.  Можете, чрез хипертекст или други компютърни връзки от Софтуера, да получавате достъп до уеб сайтове и да използвате определени услуги, които не са под контрола на Epson или не се управляват от него, а се контролират от трети страни.  Вие потвърждавате и приемате, че Epson не носи отговорност за такива сайтове или услуги на трети страни, включително за тяхната точност, пълнота, навременност, валидност, спазване на авторското право, законност, благоприличие, качество или друг аспект.  Тези уеб сайтове/услуги на трети страни са предмет на различни правила и условия и когато получавате достъп до и използвате уеб сайтове/услуги на трети страни, ще бъдете правно обвързани с правилата и условията на тези сайтове/услуги.  Ако има противоречие между това Споразумение и правилата и условията на уеб сайтове/услуги на трети страни, правилата и условията на уеб сайтовете/услугите на трети страни ще се прилагат по отношение на достъпа до и използването на тези уеб сайтове/услуги.  Въпреки че Epson може да предостави връзка от Софтуера към уеб сайт/услуга на трета страна, такава връзка не е оторизация, одобрение, спонсорство или присъединяване от страна на Epson по отношение на такива уеб сайтове/услуги, тяхното съдържание, собственици или доставчици.  Epson предоставя такива връзки само за справка и удобство.  Съответно, Epson не прави никакви изявления относно такива уеб сайтове/услуги и не предоставя никаква подкрепа, свързана с такива сайтове или услуги на трети страни.  Epson не е тествал никаква информация, продукти или софтуер, налични на такива уеб сайтове/услуги и следователно не може да прави никакви изявления по отношение на тях.  Вие се съгласявате, че Epson не носи отговорност за съдържанието или работата на такива уеб сайтове/услуги и че от Вас зависи да вземете предпазни мерки, за да гарантирате, че каквото и да изберете, няма да съдържа елементи като вируси, червеи, троянски коне и други елементи от деструктивен характер.  Изцяло Ваша е отговорността за определяне на степента, до която може да използвате съдържание на други уеб сайтове/услуги, с които се свързвате чрез този Софтуер.

(АКО СЕ НАМИРАТЕ В СЪЕДИНЕНИТЕ ЩАТИ, СЛЕДНИТЕ РАЗДЕЛИ 19 - 23 СЕ ОТНАСЯТ ДО ВАС)

19.	Закупуване на мастило.  За някои принтери на Epson, продавани в Северна Америка, възможно е Софтуерът да показва и опция за закупуване на мастило от Epson.  Ако щракнете върху бутона за закупуване, Софтуерът ще накара Вашето устройството да покаже типовете касети и нивата на мастилото на Хардуера на Epson и да предостави друга информация относно Вашите касетите, като цветовете, налични размери на касетите и цени за резервни мастилници, които можете да закупите онлайн от Epson. 

20.	Актуализации за изтегляне.  Възможно е също така да може да изтеглите актуализации или надстройки за Софтуера от Интернет сайт на Epson, ако са налични такива актуализации или надстройки.  Ако сте съгласни да инсталирате Софтуера, всички прехвърляния към или от Интернет, както и събирането и използването на данни, ще се извършват в съответствие с валидната към дадения момент Декларация за поверителност на Epson, а като инсталирате Софтуера, Вие се съгласявате, че актуалната към дадения момент Политика за поверителност ще урежда тези дейности.  

21.	Профили и промоционални съобщения на Epson.  Освен това, ако инсталирате Софтуера и регистрирате своя Хардуер на Epson в Epson, и/или създадете профил в Epson Store, и при условие, че сте дали съгласието си за такава употреба, Вие се съгласявате, че Epson може да обедини данните, събрани във връзка с инсталирането на Софтуера, регистрацията на Вашия Хардуер на Epson хардуер и/или създаването на Вашия профил в магазина на Epson, състоящи се от лични данни и информация, с която не може да бъдете идентифицирани, и да използва такива обединени данни, за да Ви изпраща промоционална или служебна информация на Epson.  Ако не желаете да изпращате информация за Вашия Хардуер на Epson или да получавате промоционална или служебна информация, може да забраните тези функции в системата Windows чрез раздела Предпочитания за проследяване на драйвера.  В операционна система Mac може да забраните тези функции, като деинсталирате софтуера Epson Customer Research Participation и Low Ink Reminder.

22.	СПОРОВЕ, ОБВЪРЗВАЩ ИНДИВИДУАЛЕН АРБИТРАЖ И ОТКАЗ НА КОЛЕКТИВНИ ИСКОВЕ И КОЛЕКТИВНИ АРБИТРАЖИ 

22.1	Спорове.  Условията на този раздел 22 ще се прилагат за всички спорове между Вас и Epson. Терминът „Спор“ има възможно най-широк смисъл, разрешен по закон, и включва всички спорове, претенции, противоречия или дела между Вас и Epson, произтичащи от или свързани с настоящото Споразумение, Софтуера, Хардуера на Epson или друга трансакция, включваща Вас и Epson, независимо дали в договор, гаранция, погрешно представяне, измама, непозволено увреждане, умишлено увреждане, устав, регламент, наредба или друга правна или справедлива основа.  „СПОР“ НЕ ВКЛЮЧВА ИСКОВЕ ЗА ИНТЕЛЕКТУАЛНО ПРАВО, или по-конкретно, претенция или основание за дело за (а) нарушение по отношение на търговската марка или разводняване, (б) нарушение на патент, (в) нарушаване на авторски права или злоупотреба, или (г) злоупотреба с търговска тайна („Иск, свързан с интелектуална собственост“).  Вие и Epson също се съгласявате, независимо от Раздел 22.6, че съд, а не арбитър, може да реши дали даден иск или основание за дело са свързани с иск за интелектуална собственост. 

22.2	Обвързващ арбитраж.  Вие и Epson се съгласявате, че всички спорове ще се решават чрез обвързващ арбитраж съгласно настоящото Споразумение.  АРБИТРАЖ ОЗНАЧАВА, ЧЕ СЕ ОТКАЗВАТЕ ОТ ПРАВОТО СИ НА СЪД ИЛИ ЖУРИ ПРИ СЪДЕБНО ПРОИЗВОДСТВО И ВАШИТЕ ОСНОВАНИЯ ЗА ОБЖАЛВАНЕ СА ОГРАНИЧЕНИ.  Съгласно настоящото Споразумение, обвързващ арбитраж се администрира от JAMS, национално признат арбитражен орган, в съответствие с неговия процедурен кодекс, който е в сила за спорове, свързани с потребителите, но изключва всякакви правила, които позволяват обединяващи или групови искове в арбитража (за повече подробности относно процедурата вижте раздел 22.6 по-долу).  Вие и Epson разбирате и се съгласявате, че (а) Законът за федералния арбитраж (9 USC §1 и сл.) урежда тълкуването и прилагането на този раздел 22, (б) настоящото Споразумение напомня сделка в междудържавна търговия и (в) този раздел 22 продължава да действа след прекратяване на настоящото Споразумение. 

22.3	Предварителни арбитражни стъпки и известие.  Преди да подадете искане за арбитраж, Вие и Epson се съгласявате да опитате, в продължение на шестдесет (60) дни, да разрешите спора неофициално.  Ако Epson и Вие не постигнете споразумение за разрешаване на Спора в рамките на шестдесет (60) дни, Вие или Epson можете да започнете арбитраж. Известие до Epson трябва да бъде адресирано до: Epson America, Inc., ATTN: Legal Department, 3840 Kilroy Airport Way, Long Beach, CA 90806 („Адрес на Epson”).  Известието за спор до Вас ще бъде изпратено до най-актуалния адрес, с който Epson разполага в архивите си за Вас.  Поради тази причина е важно да ни уведомите, ако Вашият адрес се промени, като ни изпратите имейл на EAILegal@ea.epson.com или ни пишете на Адреса на Epson по-горе.  Известието за спора трябва да включва името, адреса и информацията за контакт на изпращача, фактите, пораждащи спора, и исканото облекчение („Известие за спор“).  След получаване на Известието за спор, Epson и Вие се съгласявате да действате добросъвестно, за да разрешите Спора преди започване на арбитраж. 

22.4	Съд за искове с малък материален интерес.  Независимо от изложеното по-горе, може да заведете индивидуален иск в съда за искове с малък материален интерес на вашата държава или община, ако искът е в рамките на компетентността на този съд и са предприети действия само в този съд. 

22.5	ОТХВЪРЛЯНЕ НА КОЛЕКТИВНИ ИСКОВЕ И КОЛЕКТИВНИ АРБИТРАЖИ.  ВИЕ И EPSON СЕ СЪГЛАСЯВАТЕ, ЧЕ ВСЯКА СТРАНА МОЖЕ ДА ЗАВАЕДЕ СПОР СРЕЩУ ДРУГАТА СТРАНА САМО В КАЧЕСТВОТО СИ НА ИНДИВИДУАЛЕН ИЩЕЦ, А НЕ КАТО ИЩЕЦ ИЛИ ЧЛЕН НА КОЛЕКТИВЕН ИСК ИЛИ ПРЕДСТАВИТЕЛНО ПРОИЗВОДСТВО, ВКЛЮЧИТЕЛНО, БЕЗ ОГРАНИЧЕНИЕ, ФЕДЕРАЛНИ ИЛИ ДЪРЖАВНИ КОЛЕКТИВНИ ИСКОВЕ ИЛИ КОЛЕКТИВНИ АРБИТРАЖИ. КОЛЕКТИВНИ ИСКОВЕ И КОЛЕКТИВНИ АРБИТРАЖИ, ЛИЧЕН АДВОКАТ - ОБЩИ ДЕЛА И ДРУГИ ПРОИЗВОДСТВА, КЪДЕТО НЯКОИ ДЕЙСТВА В ПРЕДСТАВИТЕЛЕН КАПАЦИТЕТ, НЕ СА РАЗРЕШЕНИ.  СЪОТВЕТНО, СЪГЛАСНО АРБИТРАЖНИТЕ ПРОЦЕДУРИ, ПОСОЧЕНИ В ТОЗИ РАЗДЕЛ, АРБИТЪРЪТ НЯМА ДА ОБЕДИНЯВА ИЛИ КОНСОЛИДИРАТ ПОВЕЧЕ ОТ ИСКОВЕТЕ НА ЕДНА СТРАНА БЕЗ ПИСМЕНОТО СЪГЛАСИЕ НА ВСИЧКИ СТРАНИ, СВЪРЗАНИ С АРБИТРАЖНАТА ПРОЦЕДУРА. 

22.6	Арбитражна процедура.   Ако Вие или Epson започнете арбитраж, арбитражът ще се ръководи от правилата на JAMS, които са в сила при подаване на арбитража, с изключение на всички правила, които разрешават арбитраж на колективна или представителна основа („Правилата на JAMS“), налични на http://www.jamsadr.com или на телефон 1-800-352-5267 и съгласно правилата, изложени в настоящото Споразумение.  Всички Спорове се решават от един неутрален арбитър, като и двете страни имат разумна възможност да участват в избора му.  Арбитърът е обвързан с условията на настоящото Споразумение.  Арбитърът, а не федерален, държавен или местен съд или агенция, има изключителни правомощия да разрешава всички спорове, произтичащи от или свързани с тълкуването, приложимостта, изпълнимостта или образуването на настоящото Споразумение, включително всеки иск, че цялото или част от това Споразумение е нищожно или унищожаемо.  Независимо от това широкото делегиране на правомощия на арбитъра, съдът може да реши ограничения въпрос дали иск или основания за иск представляват иск, свързан с интелектуална собственост, която е изключена от определението за „Спорове“ в раздел 22.1 по-горе.  Арбитърът ще има правомощията да предоставя каквото и да е облекчение, което е на разположение в съда по закон или в собствения капитал.  Арбитърът може да присъди същите обезщетения, каквито и съдът, и може да присъди установително решение или възбрана само в полза на отделната страна, която търси обезщетение, и само дотолкова, доколкото е необходимо, за да предостави облекчение, основано на индивидуалния иск на тази страна.  В някои случаи разходите за арбитраж може да надхвърлят разходите за водене на съдебни спорове и правото на откритие може да бъде по-ограничено в арбитража, отколкото в съда.  Решението на арбитъра е задължително и може да бъде вписано като съдебно решение във всеки компетентен съд. 

Можете да изберете да участвате в арбитражни изслушвания по телефона.  Арбитражните изслушвания, които не се провеждат по телефона, се провеждат на място, което е разумно достъпно спрямо адреса Ви по местоживеене, или се намира в Orange County, Калифорния, по Ваш избор.

a)	Образуване на арбитражно производство.  Ако Вие или Epson решите да решите спор чрез арбитраж, двете страни се съгласяват със следната процедура: 

(i)	Напишете искане за арбитраж.  Искането трябва да включва описание на спора и размера на исканите обезщетения за възстановяване.  Може да намерите копие на Заявление за арбитраж на адрес http://www.jamsadr.com („Искане за арбитраж“). 

(ii)	Изпратете три екземпляра от Искането за арбитраж, плюс съответната такса за подаване на документи, до: JAMS, 500 North State College Blvd., Suite 600 Orange, CA 92868, U.S.A.

(iii)	Изпратете по един екземпляр от Искането за арбитраж до другата страна (същия адрес като за Известие за спор) или по друг начин, съгласуван между страните. 

b)	Формат на изслушването.  По време на арбитража сумата на всяка направена оферта за сетълмент не се разкрива на арбитъра, докато арбитърът не определи сумата, ако има такава, на която Вие или Epson имате право.  Откритието или обменът на непривилегирована информация, отнасяща се до спора, може да бъде разрешено по време на арбитража.

c)	Арбитражни такси.  Epson ще плати или (ако е приложимо) ще Ви възстанови всички такси за JAMS и арбитражните такси за всеки започнат арбитраж (от Вас или от Epson) съгласно разпоредбите на настоящото Споразумение. 

Решение във Ваша полза.  За спорове, в които Вие или Epson искате обезщетение от $75000 или по-малко без адвокатски хонорари и разходи, ако решението на арбитъра е във Ваша полза в размер, по-голям от последното писмено предложение на Epson, ако има такова, за уреждане на спора Epson ще: (i) Ви плати $1000 или отсъдената сума, която от двете е по-голяма; (ii) Ви плати сумата в двоен размер за разумни адвокатски хонорари, ако има такива; и (iii) Ви възстанови всички разходи (включително такси и разноски за експертите), които Вашият адвокат разумно е натрупал за разследване, подготовка и разрешаване на спора в арбитража.  Освен ако няма писмено споразумение между Вас и Epson, арбитърът определя размера на таксите, разходите и разноските, които трябва да бъдат платени от Epson съгласно този раздел 22.6г).

d)	Адвокатски хонорар.  Epson няма да търси хонорари и разноски за своите адвокати за арбитраж, свързан със спор във връзка с това Споразумение.  Вашето право на адвокатски хонорари и разноски по силата на раздел 22.6(г) по-горе не ограничава правото Ви на адвокатски хонорари и разходи съгласно приложимото право; независимо от гореизложеното, арбитърът не може да присъжда дублиращи се адвокатски хонорари и разноски. 

22.7	Отказ.  Може да изберете да се откажете (да изключите себе си) от окончателната, обвързваща, индивидуална арбитражна процедура и отказ от колективни и представителни производства, посочени в настоящото Споразумение, като изпратите писмено писмо до адреса на Epson в рамките на тридесет (30) дни от съгласието Ви с това Споразумение (включително, без ограничение, покупката, изтеглянето, инсталирането на Софтуера или друго приложимо използване на Хардуер, продукти и услуги на Epson), което посочва (i) Вашето име, (ii) Вашия пощенски адрес и (iii) Вашето искане да бъдете изключени от окончателната, задължителна индивидуална арбитражна процедура и отказа Ви от колективни и представителни производства, посочени в този раздел 22.  В случай, че се откажете в съответствие с процедурата, изложена по-горе, всички други условия ще продължат да се прилагат, включително изискването за уведомяване преди съдебния процес. 

22.8	Изменения на раздел 22.  Независимо от която и да е разпоредба в настоящото споразумение, Вие и Epson се съгласявате, че ако Epson направи каквито и да е бъдещи изменения в процедурата за разрешаване на спорове и клаузата за отказ от колективен иск (различни от промяна на адреса на Epson) в настоящото Споразумение, Epson трябва да получи съгласието Ви с въпросното изменение.  Ако не сте съгласни с въпросното изменение, приемате, че ще стартирате арбитраж за всеки Спор между страните в съответствие с езика на този раздел 22 (или спорове ще се решават, както е предвидено в раздел 22.7, ако своевременно сте избрали да се откажете, първия път когато сте се съгласили с това споразумение).

22.9	Делимост.  Ако някаква разпоредба в този раздел 22 се счита за неприложима, тази разпоредба се отделя, а останалата част от настоящото Споразумение остава да важи с пълна сила и действие.  Горепосоченото не се прилага по отношение на забраната за колективни или представителни искове, както е предвидено в раздел 22.5.  Това означава, че ако за раздел 22.5 е установено, че е неприложим, целият раздел 22 (но само раздел 22) ще бъде анулиран. 

23.	За жителите на Ню Джърси.  НЕЗАВИСИМО ОТ УСЛОВИЯТА, ИЗЛОЖЕНИ В НАСТОЯЩОТО СПОРАЗУМЕНИЕ, АКО НЯКОЯ ОТ РАЗПОРЕДБИТЕ, ПОСОЧЕНИ В РАЗДЕЛИ 7 ИЛИ 8, СЕ СЧИТАТ ЗА НЕПРИЛОЖИМИ, НЕВАЛИДНИ ИЛИ НЕИЗПЪЛНИМИ СЪГЛАСНО ЗАКОНА НА НЮ ДЖЪРСИ, ТОГАВА ВСЯКАКВИ ТАКИВА РАЗПОРЕДБИ НЯМА ДА СЕ ПРИЛАГАТ А ВАС, НО ОСТАНАЛАТА ЧАСТ НА СПОРАЗУМЕНИЕТО ОСТАВА ОБВЪРЗВАЩО ЗА ВАС И EPSON.  НЕЗАВИСИМО ОТ РАЗПОРЕДБИ В НАСТОЯЩОТО СПОРАЗУМЕНИЕ, НИЩО В НАСТОЯЩОТО СПОРАЗУМЕНИЕ НЯМА ЗА ЦЕЛ, НИТО ТРЯБВА ДА СЕ СЧИТА ИЛИ ТЪЛКУВА, КАТО ОГРАНИЧАВАЩО ВАШИ ПРАВА, НАЛИЧНИ ПО СИЛАТА НА ЗАКОНА ЗА ДОГОВОРИТЕ ЗА ЗАЩИТА НА ПОТРЕБИТЕЛЯ, ГАРАНЦИИТЕ И УВЕДОМЛЕНИЯТА (TRUTH-IN-CONSUMER CONTRACT, WARRANTY AND NOTICE ACT).  

Ред. м. декември, 2018 г.
